Delfi vahendab juba BNSis läbi jooksnud uudist, et Diena ajakirjanikud nõuavad uute omanike tausta avalikustamist. Eks neil ole õigus, eriti rasketel aegadel on avatud ja selge kommunikatsioon võtmekohal.    Bonnieri kirumisest iseenesest on muidugi vähe kasu. Tegemist on perefirmaga ning mingitele börsiettevõtetele  iseenesestmõistetavad käitumismudelid ei peagi nende puhul paika pidama. Meediaettevõttena peaksid nad muidugi hoidma vastipidist suunda.    Bonnieri inimesed ei tea ja neid ei huvita, kelle raha nad said? Nemad ajasid äri konkreetsete isikutega ning edasi pole nende asi mis asjast saab. Kui Diena põleb, ostetakse sundolukorras Dienaga koos müüdud Dienas Bizness vast ilmselt tagasi. Läti niigi kesisel tasemel olevale ajakirjandusele oleks see muidugi ajutine kabelimats.    Uute omanike isikud aga on  ju teada (olgu, tegelikult mitte). Küsimus on selles, et kas praeguste nägude taga on ka reaalset raha ja investorit, kes jaksaks Läti suurima lehe tagasi pinnale vedada? On ju võimalik, et saadi seltskonnaga ostuks raha kokku kuid investorit ei olnud või enam ei olnud. Eks ole.